Sealsamas oma sulni elukaaslase kätt hoidev ja lõunapausi pidav Merle Jääger lisab, et proovid on kestnud nii kaua, et tema nende algust ei mäletagi. "Selline tunne on, nagu oleks mitu aastaaega möödunud. Vahepeal olid puud raagus, siis oli hea proove teha. Siis oleks jälle nagu lund sadanud. Isegi jaanipäeval tegime nii palju tööd, et kellelgi ei olnud aega isegi viina võtta. Jooksu pealt pritsiti suhu - või siis hingati lihtsalt mõne trupikaaslase aurusid sisse."